Observatori Social de "la Caixa" - Presentació <!- - Cookies - ->
Subscriu-t'hi Compartir Compartir Compartir Compartir Compartir
Em plau de presentar l’Observatori Social de ”la Caixa”, una nova iniciativa que neix amb el propòsit d’aportar idees i resultats científicament contrastats que enriqueixin el debat públic respecte a problemes socials que ens afecten a tots, la resolució dels quals determinarà el nostre futur i el del nostre país.
En les societats complexes en què vivim, la definició d’accions i polítiques en l’àmbit social no és senzilla i implica nombrosos grups d’interès, sovint amb perspectives contraposades.
Amb la intenció de contribuir a una presa de decisions informada i rigorosa, publiquem una sèrie d’indicadors rellevants, molts dels quals d’elaboració pròpia, que contribueixen a un diagnòstic més acurat de la realitat social. Aquesta informació, prou valuosa per ella mateixa, es complementa amb estudis originals sobre qüestions socials d’interès, entrevistes a científics i ressenyes crítiques de llibres recents que proposin idees innovadores.
En una societat cada vegada més oberta, plural i participativa, els ciutadans no tan sols s’interessen pels elements que condicionen la qualitat de vida i el benestar social de la comunitat, sinó que també volen dir-hi la seva.
Presentem un instrument que pretén divulgar entre un públic ampli, i d’una manera atractiva i accessible, els resultats i les tendències principals de les ciències socials, de manera que tinguem a l’abast les eines necessàries per interpretar qüestions clau en àmbits tan sensibles com ara la inclusió social, l’educació, la ciència i la cultura.
President de la Fundació Bancària ”la Caixa”
L’Observatori Social de ”la Caixa” vol ser un referent en l’aportació de diagnòstics de la realitat i les tendències socials, amb un focus especial sobre els grans àmbits d’activitat de la Fundació: inclusió social, educació, ciència i cultura.
En línia amb el compromís de ”la Caixa” de treballar per una societat millor, amb la finalitat d’enriquir el debat i el diàleg sobre els reptes socials actuals, la iniciativa promou una anàlisi profunda i continuada de la realitat espanyola en el context internacional.
Així doncs, és un laboratori d’idees que proporciona informació i anàlisi de base científica per resoldre els problemes que afecten la societat, tant els visibles com els que de vegades passen desapercebuts.
Per generar i transmetre aquestes idees apliquem una metodologia rigorosa i treballem conjuntament amb professionals experts, que ens aporten les seves investigacions i reflexions. Aquest valuós coneixement de base científica, en una gran part inèdit, es posa al servei del conjunt de la societat.
Professora agregada, Departament de Fonaments de l’Anàlisi Econòmica II
Universitat del País Basc / Euskal Herriko Unibertsitatea
Microeconomia, econometria, economia de la cultura, economia del comportament i indicadors socials
Demografia social, dinàmiques de la trajectòria vital, la família i la desigualtat social en els països avançats
Política i la gestió de la salut, economia de l’empresa - anàlisi institucional, gestió de l’educació superior, economia de la salut, farmacoeconomia, cures a llarg termini, economia pública, salut pública
SPRU, Science Policy Research Unit, Universitat de Sussex
Avaluació de ciència i tecnologia, cartografia de la ciència, mesurament de l’intercanvi de coneixement i l’impacte social de la recerca
Departament d’Estructura Social, Facultat de Ciències Polítiques i Sociologia, Universitat Nacional d’Educació a Distància (UNED)
Doctora membre
Institut Juan March
Demografia, estratificació social, sociologia de l’educació i sociologia de la família
Professora agregada d’economia aplicada
Departament d’Economia, Universitat de Barcelona
Anàlisi de les polítiques culturals i dels mecanismes d’intervenció del sector públic, anàlisi econòmica de les indústries i mercats culturals